Source: https://ort.fi/uutishuone/2019-10-08/kirkollishallituksen-paatoksia-810
Timestamp: 2019-12-11 16:24:06+00:00
Document Index: 18598957

Matched Legal Cases: ['kko\n', '§9', '§5', '§37', '§6', '§7', '§6', 'kko ', 'kko ', '§28', '§ 28', '§ 28', '§ 28', '§ 28', 'kko ', '§ 28']

Kirkollishallituksen päätöksiä 8.10. | Suomen ortodoksinen kirkko
Kirkollishallituksen päätöksiä 8.10.
Kirkollishallitus vahvisti vuoden 2021 alussa toteutuviin seurakuntaliitoksiin liittyvät sopimukset ja hyväksyi vuoden 2019 kirkolliskokouksen asialistan.
Läsnä: arkkipiispa Leo (puheenjohtaja), metropoliitta Arseni, metropoliitta Elia, kirkkoherra Markku Salminen, nunna Elisabet, Hannele Meskus, Matti Tolvanen (puhelimen välityksellä)
Helsingin, Lahden ja Hämeenlinnan ortodoksisten seurakuntien seurakunnanvaltuustojen päätösten vahvistaminen koskien yhdistymissopimuksen hyväksymistä
Kirkollishallitus päätti vahvistaa Helsingin ortodoksisen seurakunnan seurakunnanvaltuuston 26.8.2019 §9, Lahden ortodoksisen seurakunnan seurakunnanvaltuuston 26.8.2019 §5 ja Hämeenlinnan ortodoksisen seurakunnan seurakunnanvaltuuston 26.8.2019 §37 päätökset koskien seurakuntien yhdistymissopimuksen hyväksymistä, kuitenkin siten, että varsinainen täytäntöönpano tapahtuu 1.1.2021 alkaen (OrtL 65-67 §:t).
Yhdistymiset tapahtuvat kaikissa seurakunnissa samaan aikaan 1.1.2021, jolloin liittyvät seurakunnat lakkaavat. Kirkollishallitus toteaa, että OrtL:n 8§:n ja Kj 13§:n mukaisesti Helsingin, Lahden ja Hämeenlinnan ortodoksiset seurakunnat voivat aloittaa sopimukseen perustuvan yhteistyön 1.1.2020 alkaen, mutta säilyvät itsenäisinä seurakuntina vuoden 2020 loppuun saakka.
Lappeenrannan, Kotkan ja Haminan ortodoksisten seurakuntien seurakunnanvaltuustojen päätösten vahvistaminen koskien seurakuntien yhdistymissopimuksen hyväksymistä
Kirkollishallitus päätti vahvistaa Lappeenrannan ortodoksisen seurakunnan seurakunnanvaltuuston 20.8.2019 §6, Kotkan ortodoksisen seurakunnan seurakunnanvaltuuston 30.7.2019 §7 ja Haminan ortodoksisen seurakunnan seurakunnanvaltuuston 19.8.2019 §6 päätökset koskien seurakuntien yhdistymissopimuksen hyväksymistä, kuitenkin siten, että varsinainen täytäntöönpano tapahtuu 1.1.2021 alkaen (OrtL 65-67 §:t).
Yhdistymiset tapahtuvat kaikissa seurakunnissa samaan aikaan 1.1.2021, jolloin liittyvät seurakunnat lakkaavat. Kirkollishallitus toteaa, että OrtL:n 8§:n ja Kj 13§:n mukaisesti Lappeenrannan, Kotkan ja Haminan ortodoksiset seurakunnat voivat aloittaa sopimukseen perustuvan yhteistyön 1.1.2020 alkaen, mutta säilyvät itsenäisinä seurakuntina vuoden 2020 loppuun saakka.
Kirkollishallitus päätti esittää kirkolliskokoukselle, että kirkolliskokouksen puheenjohtajana toimii arkkipiispa Leo, 1. varapuheenjohtajana metropoliitta Arseni 2. varapuheenjohtajana metropoliitta Elia sekä 3. varapuheenjohtajana on pappisjäsen ja 4. varapuheenjohtajana on maallikkojäsen.
Kirkolliskokouksen 2019 asialuettelon vahvistaminen
Kirkollishallitus päätti vahvistaa vuoden 2019 kirkolliskokouksen asialuettelon seuraavasti:
11. Lakityöryhmän raportti
14. Hallinnon uudistuksen ohjausryhmän raportti
16. Vuoden 2018 kirkolliskokouksen päätökset ja jatkotoimet
17. Keskusrahaston ja seurakuntien yhteiset tulos- ja taselaskelmat sekä Valamon luostarin ja Lintulan luostarin tilinpäätökset vuodelta 2018
18. Yhdistelmälaskelma, joka käsittää kirkon keskusrahaston tilinpäätöksen, Skiitta Oy:n tilinpäätöksen sekä Konevitsan ja Petsamon luostarien tilinpäätökset vuodelta 2018
19. Skiitta Oy:n talousarvio vuodelle 2020
Hallintovaliokunta, asiat: 10a, 12, 14
Lakivaliokunta, asiat: 9, 10c, 11, 15
Kirkolliskokous valitsee talous-, hallinto-, sivistys-, laki- sekä tarkastusvaliokunnan jäsenet toimikaudekseen.
Kirkollishallitus päätti esittää, että valiokuntien jäsenet valitaan tehtäviin seuraavasti:
Lakivaliokunta: Ritva Bly, Mikko Sidoroff, Matti Tolvanen, Jonas Bergenstad
Sivistysvaliokunta: Tuovi Haikala, Anna Kasdaglis, Juhani Matsi, Risto Nordell, Elina Palola, Juha Riikonen, Aleksander Roszczenko, Ulla Saarinen, arkkimandriitta Sergei
Hallintovaliokunta: Heikki Huttunen, Jarmo Ihalainen, Dmytro Lang, Sofia Laukkanen, Lea Oravalahti-Pehkonen, Mikael Sundkvist, nunna Elisabet (Liisa Toppila), Timo Tynkkynen, Teo Merras, Jaana Tanhuanpää
Talousvaliokunta: Armas Hakkola, Esko Huovinen, Ioannis Lampropoulos, Mari Mattila, Hannele Meskus, Varvara Merras-Häyrynen, Marko Patronen, Anna-Katriina Salmikangas, Markku Salminen
Tarkastusvaliokunta: Lea Oravalahti-Pehkonen, Anna Kasdaglis, Marko Patronen, Matti Tolvanen
Ehdotuksessa on huomioitu kirkolliskokouksen edustajien omat toiveet, kirkollishallitukselle toimitetuista ansioluetteloista ilmenevä ammattitaito, aikaisempi työskentely valiokunnissa, esteellisyydet, sukupuolijakauma sekä jäsenten lukumääräinen jakautuminen mahdollisimman tasapuolisesti ja tarkoituksenmukaisesti eri valiokuntien välillä.
Kirkolliskokous valitsee toimikaudekseen kirkon tilintarkastajat OrtL:n 58§:n mukaisesti. Kirkollishallitus päätti esittää, että nykyinen KHT tilintarkastusyhteisö PWC Oy jatkaa tehtävässä.
Toiminta-avustukset syrjäseutuja palvelevaan hengelliseen toimintaan
Kirkon keskusrahastosta on maksettu toiminta-avustusta kolttia sekä syrjäseutuja palvelevaa hengellistä toimintaa varten. Kirkko on saanut hakemuksesta luvan edelleen avustaa toimintaa saamastaan valtionavustuksesta vuosina 2018 ja 2019.
Lapin ortodoksisen seurakunnan kanssa on kirkolla voimassa oleva sopimus avustamisesta 31.12.2020 saakka. Vaasan ja Joensuun ortodoksisten seurakuntien kanssa olevat sopimukset päättyvät vuoden 2019 loppuun.
Joensuun ortodoksinen seurakunta on hakenut avustusta 31.5.2018 ajalle 1.1.2019 – 31.12.2020.
Kirkollishallitus on käsitellyt asiaa 12.9.2018 budjettikäsittelyn yhteydessä ja avustamista on päätetty jatkaa siirtymäajan ennen mahdollista organisaatiomuutosta vuosi kerrallaan, mikäli edelleen avustaminen valtionapupäätöksestä sallitaan.
Vaasan ja Oulun ortodoksinen seurakunta on lähettänyt kirkollishallitukselle hakemuksen Kokkolan alueelle sijoittuvan matkapapin ja kanttorin palkkauksen avustamiseen ajalle 1.1.2020 – 31.12.2020.
Kirkollishallitus päätti, että Joensuun sekä Vaasan ja Oulun seurakuntien työparien avustamista jatketaan siirtymäajan, ennen mahdollista organisaatiomuutosta vuosi kerrallaan, mikäli edelleen avustaminen valtionapupäätöksessä sallitaan.
Molempien seurakuntien maantieteellinen alue on laaja ja seurakunnissa on alueita, joilla jäsenistöä on harvassa. Jäsenistön ikääntyminen lisää hengellisen työn tarvetta kodeissa ja hoitolaitoksissa, kun ikääntynyt väestö ei enää jaksa käydä kirkossa. Nuorten säilyttäminen kirkon jäseninä vaatii myös läsnäoloa ja nuorten sitouttamista kirkon piiriin.
Keskusrahaston vuoden 2020 talousarvio
Kirkollishallitus käsitteli talousarvion linjauksia kokouksessaan 27.8.2019. Talousarvioesitys on laadittu olemassa olevien tietojen perusteella. Keskitettävistä keskushallinnon toimesta tuotettavista uusista palveluista, kuten kiinteistönhallinta, yhteinen lehti ja vapaaehtoistyön palvelut on laadittu erillinen laskelma ja selvitys. Ne eivät sisälly liitteenä olevaan talousarvioesitykseen, aikaisemmissa päätöksissä ei ole otettu kantaa, miten uudet keskitettävät palvelut tullaan rahoittamaan.
Kirkollishallitus päätti varautua keskusrahaston talousarviossa uusien palvelujen tuottamiseen vuodesta 2021 alkaen esitetyssä laajuudessa. Kirkollishallitus päätti myös, että palvelujen kustannukset katetaan keskusrahastomaksulla.
Päätöksen mukaiset muutokset viedään talousarvioon ja se käsitellään seuraavassa kirkollishallituksen istunnossa.
Skiitta osakeyhtiön talousarvio 2020 ja suunnitelmavuodet 2021 – 2022
Skiitta Oy:n talousarvio vuodelle 2020 on ylijäämäinen 12 000 euroa. Vuokratulojen arvioidaan olevan noin 62 000 euroa. Suurimmat kuluerät ovat vastikkeet (17 000 euroa) ja Suomen ortodoksiselta kirkolta saadun lainan korko (14 500 euroa).
Kirkollishallitus päätti hyväksyä Skiitta Oy:n talousarvion ja –suunnitelman ja lähettää sen kirkolliskokoukselle tiedoksi.
Maahenki Oy:n kanssa solmitun julkaisutoimintaa koskevan sopimuksen irtisanominen ja kirkon kirjavaraston siirto Valamon luostarille
Suomen ortodoksisen kirkon ja Maahenki Oy:n välillä on solmittu julkaisujen tuotanto-, myynti- ja markkinointisopimus 20.9.2006.
Sopimuksen mukaisesti Maahenki Oy on myynyt kirkon toimeksiannosta julkaistuja tuotteita ja sitoutunut tilittämään myyntitulot sovitulla provisiolla vähennettynä kirkolle. Kirjavarasto on sopimuksen mukaisesti kirkon omaisuutta.
Maahenki Oy on toistuvasti laiminlyönyt tilittää myyntituotot kirkolle, eikä ole huomautuksista huolimatta suorittanut erääntyneitä saatavia. Sopimuksen ehtojen mukaisesti toisella osapuolella on oikeus irtisanoa sopimus päättymään heti laiminlyönnin johdosta, jos sitä ei ole korjattu 30 päivän kuluessa huomautuksesta. Muussa tapauksessa irtisanomisaika on kuusi kuukautta.
Kirkon omistamaa kirjavarastoa säilytetään Porvoon Kirjakeskus Oy:n tiloissa, jonka kanssa Maahenki Oy:llä on voimassa oleva sopimus.
Kirkollishallitus päätti irtisanoa Maahenki Oy:n kanssa solmitun sopimuksen heti ilman irtisanomisaikaa sopimusrikkomuksen vuoksi.
Kirkollishallitus päätti luopua julkaisutoiminnan harjoittamisesta ja siirtää olemassa olevan kirjavaraston Valamon luostarille, joka jatkaa kirjojen myyntiä ja markkinointia oman nettikaupan kautta ja yhteistyössä Porvoon Kirjakeskuksen kanssa.
Hämeenlinnan ortodoksinen seurakunnan seurakunnanvaltuuston päätöksen 12.8.2019 §28 a) vahvistaminen, koskien pääkirkon purkamisen kumoamista
Hämeenlinnan ortodoksinen seurakunnanvaltuusto on kokouksessaan 12.8.2019 tehnyt yksimielisen päätöksen: 28 § a) Valtuusto päätti esittää kirkollishallitukselle Hämeenlinnan ortodoksisen kirkon purkuluvan kumoamista.
Kirkollishallitus päätti vahvistaa Hämeenlinnan ortodoksisen seurakunnan seurakunnanvaltuuston päätöksen 12.8.2019 § 28 a).
Kirkolliskokouksen asettaman työryhmän selvityksen perusteella tulee Hämeenlinnan seurakunnan ydinalueella olla tila, jossa palveluksia ja toimituksia pidetään seuraavan 10-20 vuoden tarkastelujakson ajan. Kirkkorakennus on myös kauniilla paikalla vanhan hautausmaan yhteydessä, joten myös miljöön puolesta säilyttäminen on parempi vaihtoehto kuin purkaminen. Hämeenlinnan kirkon ei katsota olevan korjauskelvoton eikä alueen kokoon nähden sopimaton tiloiltaan tai sijainniltaan, joten purkamispäätöksen kumoamisen vahvistaminen on alueen kirkollisen toiminnan jatkuvuuden kannalta myös perusteltua.
Hämeenlinnan ortodoksinen seurakunnan seurakunnanvaltuuston päätöksen § 28 b) vahvistaminen, koskien Hämeenlinnan kirkon peruskorjaamista
Hämeenlinnan ortodoksinen seurakunnanvaltuusto on kokouksessaan 12.8.2019 tehnyt yksimielisen päätöksen: 28 § b) Valtuusto päätti esittää kirkollishallitukselle Hämeenlinnan ortodoksisen kirkon peruskorjaamista ja uudistamista sekä rakennuslupaa hankkeelle.
Kirkollishallitus päätti vahvistaa Hämeenlinnan ortodoksisen seurakunnan seurakunnanvaltuuston päätöksen 12.8.2019 § 28b) Hanketta koskevat asiat tulee saattaa kirkon kiinteistöpäällikön tiedoksi ennen niistä päättämistä, jotta kiinteistöpäällikkö voi seurata hankkeen etenemistä ja suorittaa valvontaa.
Hämeenlinnan ortodoksinen seurakunnan seurakunnanvaltuuston päätöksen § 28 c) vahvistaminen, koskien tarjouksen hyväksymistä
Hämeenlinnan ortodoksinen seurakunnanvaltuusto on kokouksessaan 12.8.2019 tehnyt yksimielisen päätöksen: 28 § c) Valtuusto päätti, että seurakunta hyväksyy Sweco Oy:n tarjouksen. Valtuusto esittää kirkollishallitukselle, että pääkirkko uudistetaan ja peruskorjataan yhteistyössä Sweco Oy:n kanssa. Hankkeen keskeisin lähtökohta ja päämäärä on vaurioiden korjaus sekä rakennuksen teknisen käyttöiän pidentäminen vähintään 20 vuodeksi eteenpäin. Esitetty kustannusarvio perustuu Raksystems Oy:n korjaustapaehdotukseen sekä sisältää rakennuttajakonsultin tarjouksen kustannukset. Tarkempi kustannusarvio laaditaan yhteistyössä rakennuttajakonsultin kanssa.
Kirkollishallitus päätti, että se ei vahvista Hämeenlinnan ortodoksisen seurakunnan seurakunnanvaltuuston päätöstä 12.8.2019 § 28c). Hämeenlinnan seurakunnan hankintamenettely on Laki julkista hankinnoista ja käyttösopimuksista 1397/2016 vastainen, koska sen kokonaisarvo ylittää palvelujen oston kynnysarvon 60 000 euroa. Seurakuntaa ohjeistetaan kumoamaan hankintapäätös, ilmoittamaan hankinnan keskeytyksestä kaikille osapuolille ja kilpailuttamaan palveluhankinta Laki julkista hankinnoista ja käyttösopimuksista 1397/2016 mukaisesti.
Uskonnonopetusavustukset vuodelle 2019
Helsinki: Helsingin seurakunnan alueella osa ortodoksisista oppilaista on vaarassa jäädä opetuksen ulkopuolelle, koska opettajille ei makseta kilometrikorvauksia. Helsingin uskonnonopetuskuluja nostaa se, että alueella on myös ruotsinkielistä opetusta ja yksityiskouluja.
Lappi: Maantieteellisesti laaja alue.
Oulu: Oulu hakee 700 euroa koululaispalvelusten kustannuksiin Meri-Lapin alueella.
Rautalampi: Opettajien matkalaskuihin ja opetuskuluihin.
Saimaa: Seurakunnan alueella on paljon pieniä kuntia, joissa ei täyty ns. kolmen sääntö ja sekä opetus- että matkakulut maksaa seurakunta.
Vaasa: Opetusryhmät ovat pieniä ja kaukana toisistaan. Avustusta haetaan sekä matka että palkkakuluihin.
Helsinki 8 000 euroa
Lappi 11 300 euroa
Oulu 700 euroa
Rautalampi 7 500 euroa
Saimaa 16 000 euroa
Vaasa 14 500 euroa
Kirkollishallitus pitää tärkeänä, että uskonnonopetus kouluissa turvataan. Avustusten myöntämisperusteina ovat uskonnonopetusmenot, seurakunnan maksuvalmius, aikaisemmat avustukset ja uskonnonopetusjärjestelyt seurakunnan alueella.
Kirkollishallitus kiinnittää huomiota siihen, että seurakuntien ei pidä maksaa kuitenkaan kunnille kuuluvia velvoitteita. Uskonnonopetusjärjestelyjä pitää tarkastella seurakunnan alueella kokonaisuutena ja pyrkiä koordinoimaan opetus niin, ettei turhia matkakuluja synny. Tämä edellyttää yhteistyötä koulujen kanssa, sillä opetus on kuntien vastuulla. Myös osittaista verkko-opetusta tulee harkita alueilla, jossa välimatkat ovat pitkiä.
Suomen ortodoksisen kirkon ja Ortodoksisten nuorten liitto ry (ONL) yhteistyösopimus päättyy 2019. Uusi sopimus on kolmivuotinen (2020-2022). Yhteistyösopimuksen käsittely jätettiin pöydälle odottamaan jatkovalmistelua.
Suomen ortodoksisen kirkkomuseon säätiön taloudellinen tilanne
Kirkollishallitus keskusteli museon taloudellisesta tilanteesta ja palaa asiaan 22.10. pidettävässä istunnossa.
Maritta Levy 6.9.2019
Helena Mehtonen 6.9.2019
Anitta ja Markku Julkunen (yhteinen) 6.9.2019